open-index/open-wikipedia-markdown huggingface dataset:
Headlight Dreams

duimnael|regs

**Headlight Dreams** is 'n album deur die Suid-Afrikaanse sanger-liedjieskrywer Steve Louw wat vervaardig is deur Kevin Shirley en opgeneem is in die Ocean Way Studios in Nashville, Tennessee. Dis op 7 Mei 2021 uitgereik.  'n Enkelsnit vanaf die album, *Wind in Your Hair*, is op 16 April 2021 en is binne minder as ses weke 128 733 keer op Spotify gestroom.

Sedert 1984 het Louw twee albums saam met sy groep All Night Radio uitgereik en ses saam met sy groep Big Sky, maar *Headlight Dreams* is die eerste soloalbum wat hy uitreik. Hy het al 10 die snitte op die album self gekomponeer.

Volgens Louw is die liedjies geïnspireer deur sy gedagte op 'n motorfietsrit van 8 000 km deur Suid-Afrika. Stephen Thomas Erlewine skryf Louw het sy vorige en gedeelde ervarings en persoonlike insig gebruik om liedjies te skep wat persoonlik maar terselfdertyd universeel is.

## Snitte 
1 Crazy River (3:36)

2 Wind in Your Hair (4:09)

3 Don't Wait (4:01)

4 Train Don't Run (7:33)

5 Seven Roses (4:45)

6 Get Out Of My Heart (4:08)

7 The Lost and Found (2:56)

8 Headlight Dreams (5:13)

9 Heavy Weather (3:07)

10 Queen Bee Maybe (4:34)

## Musikante 
Steve Louw: sang, akoestiese kitaar

Rob McNelley: elektriese kitare

Kevin McKendree: klavier, Hammond-orrel

Alison Prestwood: baskitaar

Greg Morrow: tromme en perkussie

Joe Bonamassa: leierkitaar op "Wind in Your Hair"

Vervaardig deur Kevin Shirley

Opgeneem in Ocean Way Studios, Nashville, TN

Ingenieur: Austin Atwood

Gemeng deur Kevin Shirley in Ocean Way Studios, Nashville, TN en The Cave Australia, Sydney

Finale produksie deur Bob Ludwig by Gateway Mastering, Portland, ME

Alle snitte geskryf deur Steve Louw

Omslagfoto: Wes Hicks

Skryf van notas: Stephen Thomas Erlewine

Ontwerp deur Kate Moss, Moonshine Design

## Verwysings
O/19-krieketwêreldbeker

Die **o/19-krieketwêreldbeker** is ’n internasionale krieketkompetisie wat al om die twee jaar gehou word om die o/19-krieketwêreldkampioen in EDIs te bepaal. Dié toernooi word deur die Internasionale Krieketraad (IKR) vir o/19-spelers aangebied.

In die 17 kampioenskappe wat al aangebied is, het sewe lande reeds die titel ingepalm. Indië het al ’n rekord van ses keer gewen, gevolg deur Australië met vier titels en Pakistan met twee. Bangladesj, Engeland, Suid-Afrika en Wes-Indië het een titel elk ingepalm.

Die eerste toernooi is in 1988 in Australië aangebied en deur die gasheer gewen. Die mees onlangse toernooi is 2026 in Namibië en Zimbabwe gehou en deur Indië gewen.

## Uitslae 
### Plateliga 
## Statistiek 
## Eerste deelnames 
## Sien ook 
* o/19-vrouekrieketwêreldbeker, vir vrouespelers
* Kampioenetrofee, vir EDI-krieket
* Krieketwêreldbeker, vir seniorspelers
* T20I-wêreldbeker, vir T20I-krieket
* Wêreldtoetskampioenskap, vir toetskrieket

## Bronnelys 
*  

## Eksterne skakels 
*  o/19-krieketwêreldbeker – op die IKR se webwerf
*  o/19-krieketwêreldbeker – op ESPNcricinfo
Trachyandra karrooica

***Trachyandra karrooica*** is 'n knolagtige geofiet wat tot die genus *Trachyandra* behoort. Die spesie is inheems aan Namibië, Noord-Kaap, Oos-Kaap en die Wes-Kaap.

## Bronnelys 
* REDLIST Sanbi
* Plants of the World Online
Trachyandra laxa

***Trachyandra laxa*** is 'n meerjarige plant of knolagtige geofiet wat tot die genus Trachyandra behoort. Die spesie is inheems aan die Noord-Kaap, Noord-Wes, Namibië en Botswana.

Die plant het 'n subspesie: *Trachyandra laxa var. rigida* (Suess.) Roessler

## Bronnelys 
* REDLIST Sanbi
* Plants of the World Online
Trachyandra montana

***Trachyandra montana*** is 'n meerjarige, klein struik wat tot die genus *Trachyandra* behoort en vorm deel van die fynbos. Die spesie is endemies aan die Wes-Kaap. Dit kom voor in die Riviersonderendberge en het 'n voorkomsgebied van slegs 19&nbsp;km². Die plant het tans geen bedreigings nie en word as seldsaam beskou.

## Bronnelys 
* REDLIST Sanbi
* Plants of the World Online
Trachyandra prolifera

***Trachyandra prolifera*** is 'n knolagtige geofiet wat tot die genus *Trachyandra* behoort en is deel van die renosterveld. Die spesie is endemies aan die Noord-Kaap en kom by Nieuwoudtville voor. Dit het 'n voorkomsgebied van slegs 15&nbsp;km². Die plant het 80% van sy habitat verloor aan graan produksie. Die bedreiging bestaan steeds.

## Bronnelys 
* REDLIST Sanbi
* Plants of the World Online
Trachyandra pyrenicarpa

***Trachyandra pyrenicarpa*** is 'n meerjarige plant of knolagtige geofiet  wat tot die genus *Trachyandra* behoort. Die spesie is endemies aan Angola en kom in die provinsie Huíla voor.

## Bron 
* Plants of the World Online
Suid-Afrikaanse identiteitsnommer

Die **identiteitsnommer** dien om die persoon as enkeling uit ‘n bevolking van miljoene in die Republiek van Suid-Afrika te identifiseer. 

Sonder om selfs ‘n foto te raadpleeg, kan feitlik enigiemand, wat van die kodes bewus was, bloot deur na die identiteitsnommer op ‘n staat of vorm te kyk, in wese aflei wat die persoon se ouderdom, Suid-Afrikaanse burgerskap, geslag en bevolkingsgroep (of dan, ras of etnisiteit) is.

## Samestelling 
Die Suid-Afrikaanse identiteitsnommer bestaan uit 13 syfers.

**(a)** Die eerste ses syfers is die *geboortedatum* van die houer. Die eerste twee syfers is die jaartal, gevolg deur die twee syfers van die maand, en laastens twee syfers vir die geboortedag.

**(b)** Die daaropvolgende vier syfers dui die *geslag* aan. As die 7de tot 10de syfer tussen 0001 tot 4999 is, is die persoon *vroulik*. Indien die getal bo 5 000 is, is die individu as *manlik* geklassifiseer.

**(c)** Die 11de en 12de syfers verklap die bevolkingsgroep (of ras, of etnisiteit) waartoe die houer van die identiteitsdokument geklassifiseer is.

Hier volg die onderskeie bevolkingsgroepindelings (destyds tydens apartheid) soos aangetoon in ‘n openbare inligtingsbrosjure uit 1974:

Die burgerskap kan verbeur word indien die persoon reeds in 'n ander land burgerskap verkry het. 'n Identiteitsnommer alleen kon dus nie as afdoende bewys dien vir Suid-Afrikaanse burgerskap nie, aangesien die Departement van Binnelandse Sake nie altyd hiervan ingelig is nie. Hiervoor moes die Departement self genader word om klaring te kry.

**(d)** Die 13de en heel laaste nommer is bloot ‘n kontrolenommer.

Dus, uit die nommer 270905 5059 003 sou iemand kon aflei die persoon is ‘n blanke man en waarskynlik 'n Suid-Afrikaanse burger, gebore op 5 September 1927.

## Bron 
Lêer:ZAR1973ID01.jpg
Lêer:ZAR1973ID02.jpg
Lêer:ZAR1973ID03.jpg
Lêer:ZAR1973ID04.jpg
Lêer:ZAR1973ID05.jpg
Lêer:ZAR1973ID06.jpg
Lêer:ZAR1973ID07.jpg
2021 Franse Grand Prix

Die **2021 Formule Een Franse Grand Prix** is op 20 Junie 2021 op die Paul Ricard-renbaan gehou. Die was die sewende wedren van die kampioenskap gewees. Die wedren is deur Max Verstappen in sy Red Bull-Honda gewen, en al die deelnemers kon die ren voltooi.

## Bande 
Pirelli het die volgende bande in Frankryk verskaf:

## Vrye oefening 
### Uitslag 
## Kwalifisering 
***** Mick Schumacher neem nie aan K2 deel nie, na 'n ongeluk tydens K1.
****** Yuki Tsunoda tol van die baan af tydens K1. Lance Stroll kon nie 'n spoedrondte ry nie, weens die ongeluk van Mick Schumacher in K1. Hulle is wel toegelaat om deel te neem volgens die wedrenbeamptes.

## Wedren 
### Renuitslag 
 Max Verstappen ontvang 'n bykomende punt vir die vinnigste rondte gery.

## Puntestand na die Grand Prix 
### Renjaers 
### Vervaardigers 
## Verwysings
Trachyandra tortilis

***Trachyandra tortilis*** is 'n knolagtige geofiet wat tot die genus *Trachyandra* behoort en is deel van die fynbos. Die spesie is endemies aan die Noord- en Wes-Kaap. Die plant kom in die Richtersveld en Namakwaland voor, suidwaarts tot by Vredendal, Hopefield en Saron.

## Galery 

Trachyandra tortilis 185330421.jpg
Trachyandra tortilis 93960028.jpg
Trachyandra tortilis Contorted Capespinach.jpg

## Bronnelys 
* REDLIST Sanbi
* Plants of the World Online
Cyanella alba

***Cyanella alba*** is 'n meerjarige blomplant en geofiet wat tot die genus *Cyanella* behoort en is deel van die fynbos. Die plant is endemies aan die Noord-Kaap en die Wes-Kaap en kom voor op die Bokkeveld-eskarp. Die plant blom in Augustus, September en Oktober.

## Subspesies 
Daar is drie subspesies: 
* *Cyanella alba subsp. alba*
* *Cyanella alba subsp. flavescens* J.C.Manning
* *Cyanella alba subsp. minor* J.C.Manning

## Galery 

Cyanella alba subsp. alba 5Dsr 0449.jpg
Cyanella alba subsp. flavescens 5Dsr 0415-01.jpg
Cyanella alba subsp. flavescens 5Dsr 0415.jpg
Cyanella alba subsp. alba 5Dsr 0449-01.jpg

## Verwysings 
## Bronnelys 
* REDLIST Sanbi
* Plants of the World Online
Cyanella

***Cyanella*** (raaptol) is 'n  genus wat hoort tot die familie Tecophilaeaceae. Die blomplante is meerjarig en geofiete. Daar is nege spesies in die genus en vyf is deel van die fynbos. Al die spesies kom in die winterreënval streek in Suid-Afrika voor. Die genus is die eerste keer in 1754 beskryf.Die knolle is eetbaar indien dit gebraai word, dan lyk dit soos 'n raap of 'n tol - vandaar die groepsnaam van raaptol.

## Spesies 
**Cyanella alba* L.f. - Noord-Kaap, Wes-Kaap
**Cyanella aquatica* Oberm. ex G.Scott - Noord-Kaap
**Cyanella cygnea* G.Scott - Noord-Kaap
**Cyanella hyacinthoides* Royen ex L. - Noord-Kaap, Wes-Kaap; genaturaliseer in Wes-Australia
**Cyanella lutea* L.f. - Noord-Kaap, Oos-Kaap, Wes-Kaap
**Cyanella marlothii* J.C.Manning & Goldblatt - Noord-Kaap
**Cyanella orchidiformis* Jacq. - Noord-Kaap, Wes-Kaap
**Cyanella pentheri* Zahlbr. - Noord-Kaap, Wes-Kaap
**Cyanella ramosissima*  (Engl. & Krause) Engl. & K.Krause - Namibië, Noord-Kaap

## Verwysings
Cyanella aquatica

***Cyanella aquatica*** is 'n meerjarige blomplant en geofiet wat tot die genus *Cyanella* behoort en is deel van die renosterveld. Die plant is endemies aan die Noord-Kaap en kom op die Bokkeveld-eskarp voor. Die plant se habitat word bedreig deur oorbeweiding en vertrappery deur vee asook indringerplante.

## Bronnelys 
* REDLIST Sanbi
* Plants of the World Online
Cyanella hyacinthoides

Die **blouraaptol** (*Cyanella hyacinthoides*) is 'n meerjarige blomplant en geofiet wat tot die genus *Cyanella* behoort en is deel van die fynbos. Die plant is endemies aan die Noord-Kaap en die Wes-Kaap. Dit kom vanaf Steinkopf, suidwaarts deur Namakwaland, die Weskus lae gebiede, die Bokkeveld en Roggeveld-eskarpte tot by die Kaapse Skiereiland, en ooswaarts met die lae kusgebiede tot by die Gouritsrivier voor.

Die plant blom van Augustus tot November. Dit staan ook bekend as *dolraap*, *klipraap*, *raap*, *raapdol*, *raaptol*, *raaptoluintjie*, *raapuintjie*, *tolraap* en ''lady's hand'' in Engels.

## Galery 

Cyanella hyacinthoides.jpg
Cyanella hyacinthoides - Ladies hand (30149291514).jpg
Cyanella hyacinthoides - Ladies hand (30744386846).jpg
Cyanella hyacinthoides 1DS-II 1-C3406.jpg
Cyanella hyacinthoides 1DS-II 1-C3409.jpg
Cyanella hyacinthoides 1DS-II 1-C3410.jpg

## Verwysings 
## Bronnelys 
* REDLIST Sanbi
* Plants of the World Online
Cyanella marlothii

***Cyanella marlothii*** is 'n meerjarige blomplant en geofiet wat tot die genus *Cyanella* behoort. Die plant is endemies aan die Noord-Kaap. Dit kom in die Richtersveld net wes van Ploegberg voor. Daar is slegs een populasie met minder as 50 plante wat bedreig word deur oorbeweiding.

## Bronnelys 
* REDLIST Sanbi
* Plants of the World Online
Cyanella lutea

Die **geelraaptol** (*Cyanella lutea*) is 'n meerjarige blomplant en geofiet wat tot die genus *Cyanella* behoort en deel van die fynbos is. Die plant is endemies aan die Noord-Kaap, Oos-Kaap en die Wes-Kaap. Dit kom voor vanaf die Bokkeveld en Roggeveld-eskarpte tot by die Kaapse Vlakte en hiervandaan ooswaarts deur die Klein-Karoo tot by die Kougaberge.

Die plant blom van Augustus tot November.

## Subspesies 
Daar is twee subspesies:
* *Cyanella lutea subsp. lutea*
* *Cyanella lutea subsp. rosea* (Eckl. ex Baker) J.C.Manning & Goldblatt

## Galery 

Lady's Hand (Cyanella lutea rosea) (32434186592).jpg
Cyanella lutea04.jpg
Cyanella lutea subsp. lutea 1DS-II 5400.jpg
Cyanella lutea subsp. lutea 1DS-II 5113.jpg
Cyanella lutea subsp. lutea 1DS-II 3-6474.jpg
Cyanella lutea subsp. lutea 1DS-II 2-2495.jpg

## Verwysings 
## Bronnelys 
* REDLIST Sanbi
* Plants of the World Online
Cyanella orchidiformis

Die **wilderaap** (*Cyanella orchidiformis*) is 'n meerjarige blomplant en geofiet wat tot die genus *Cyanella* behoort. Die plant is endemies aan die Noord-Kaap en die Wes-Kaap. Dit kom van Steinkopf tot by Citrusdal voor.

Die plant blom van Julie tot September.

## Galery 

Cyanella orchidiformis 1DS-II 2-2255.jpg
Cyanella orchidiformis 1DS-II 2-2259.jpg
Cyanella orchidiformis 1DS-II 2-2264.jpg
Cyanella orchidiformis 1DS-II 2-2289.jpg
Cyanella orchidiformis 1DS-II 2-2256.jpg
Cyanella orchidiformis 5Dsr 0273.jpg

## Verwysings 
## Bronnelys 
* REDLIST Sanbi
* Plants of the World Online
Cyanella ramosissima

***Cyanella ramosissima*** is 'n meerjarige blomplant en geofiet wat tot die genus *Cyanella* behoort. Die plant is inheems aan Namibië en die Noord-Kaap. Dit kom vanaf die  sentraal Richtersveld voor en strek noordwaarts tot by die bergreeks net suid van Aus in die suide van Namibië. Daar is ses subpopulasies bekend en die plant word bedreig deur oorbeweiding en vertrapping deur die vee.

## Bronnelys 
* REDLIST Sanbi
* Plants of the World Online
Mahajanapada

thumb|260px|’n Kaart wat die 16 mahajanapadas toon.

Die **mahajanapadas** (Sanskrit vir "groot ryk") was 16 koninkryke of oligargiese republieke wat van die 6de tot 4de eeu&nbsp;v.C. in die noordelike antieke Indië bestaan het.

## Agtergrond
Die 6de tot 5de eeu&nbsp;v.C. word dikwels beskou as ’n groot keerpunt in die vroeë geskiedenis van Indië; in dié tydperk het die eerste groot stede hier verrys ná die val van die Indusvalleibeskawing. Dit was ook die tyd van die opkoms van bewegings soos Boeddhisme en Djainisme wat die ortodokse geloof van die Vediese tydperk betwis het.

Twee van die mahajanapadas was moontlik oligargiese republieke, terwyl die ander ’n soort monargie was. Antieke Boeddhistiese tekste verwys dikwels na 16 groot koninkryke en republieke wat in ’n strook van Gandhara in die noordweste tot Anga in die oostelike deel van die Indiese subkontinent ontwikkel en floreer het. Almal het voor die opkoms van Boeddhisme in Indië al bestaan.

## Oorsig
Die woord *maha* beteken "groot" en *janapada* letterlik "vastrapplek van ’n volk". Die vestiging van volke in die gebied het reeds sy finale stadium bereik teen die tyd van Boeddha. Die noordweste van die Indiese subkontinent was verdeel in verskeie *janapadas*, wat deur grense geskei is. Die Boeddhistiese teks *Anguttara Nikaya* gee op verskeie plekke die name van 16 groot nasies: 

# Anga
# Assaka (of Asmaka)
# Avanti
# Chedi
# Gandhara
# Kashi
# Kamboja
# Kosala
# Kuru
# Magadha
# Malla
# Machcha (of Matsya)
# Panchala
# Surasena
# Vriji
# Vatsa (of Vamsa)

Nog ’n teks, die *Digha Nikaya*, noem 12 mahajanapadas uit die boonste lys en laat 4 weg: Assaka, Avanti, Gandhara en Kamboja. Ander tekste, soos die *Chulla-Niddesa*, gee ook lyste wat effens van bogenoemde verskil.

Die *Bhagavati Sutra* van Djainisme noem 16 ander mahajanapadas:

# Anga
# Banga (Vanga)
# Magadha
# Malaya
# Malavaka
# Accha
# Vaccha
# Kochcha
# Padha
# Ladha 
# Bajji (Vajji)
# Moli (Malla)
# Kasi
# Kosala
# Avaha
# Sambhuttara

Dié lys word as ’n latere en dus minder betroubare weergawe beskou.

## Verwysings
## Skakels
Mochekultuur

thumb|180px|’n Kaart van Peru. Die gebied van die Mochekultuur word in rooi aangedui.

Die **Mochekultuur** was ’n beskawing in die huidige Peru wat omstreeks 0-750&nbsp;n.C. in die valleie van die Moche- en die Chicarnarivier aan die Peruaanse kus bestaan het. Op sy hoogtepunt was die gebied 400&nbsp;ha groot. Die hoofstad was suid van die huidige stad Trujillo geleë. Die Piramide van die Son en die Piramide van die Maan is oorblyfsels wat nou nog te sien is.

Die Mochekultuur was die voorloper van die Chimúkultuur. Daar is lank geglo die Moche was ’n staat, maar die meeste huidige geleerdes glo hulle was nooit in ’n politieke staat georganiseer nie. Hulle was eerder ’n klompie onafhanklike groepe met ’n gemeenskaplike kultuur.

## Leefwyse
Die Moche het veral aartappels, pampoen, mielies en pepers verbou. Groot kanale en akwadukte het die akkers met mekaar verbind. Hulle het vee aangehou, gehengel, gejag en handel gedryf in luuksegoedere soos turkoois en eksotiese skulpe.

thumb|150px|links|’n Portretvaas.
## Kultuur
Die Moche was bekwame goud-, silwer- en kopersmede. Hulle het stukke klei in die son laat droog word voordat hulle hulle tempels gebou het. Hulle keramiekartikels is in twee kleure geverf: rooibruin en ’n ivoorkleur. Net soms is wit en swart gebruik. Die voorwerpe stel daaglikse aktiwiteite, mitologiese figure en figure uit die doderyk, asook natuurtonele voor.

Die Moche is veral bekend vir hulle portretbeelde. Dit lyk of hulle ware individue verteenwoordig – sommige is uitgebeeld met fisieke gebreke. Daar word vermoed dit is beelde van opperhoofde, volkshelde of priesters.

## Suidelike en noordelike Moche
Twee aparte streke van die Mochekultuur is te bespeur, ’n suidelike en noordelike streek. Daar word geglo die suidelike streek was die hartland van die beskawing. Dit het bestaan uit die Chicama- en die Mochevallei. Die noordelike streek het uit drie valleie bestaan: dié aan die boonste Piura-, onderste Lambayeque- en onderste Jequetepequerivier.

Hulle het waarskynlik aparte dinastieë gehad, maar was verwant aan mekaar. Gesentraliseerde beheer van die hele gebied kon soms voorgekom het, maar dit lyk of dit ongereeld was.

## Verwysings
## Skakels
Stiebeuel

thumb|240px|’n Moderne stiebeuel wat in uithouperdritte gebruik word.

’n **Stiebeuel** is ’n ligte raamwerk of ring wat met leerbande aan die saal van ’n rydier soos ’n perd vas is en waarin die voete van ’n ruiter rus. Daar is gewoonlik twee stiebeuels, wat gebruik word om die ruiter se voete te ondersteun, terwyl een gebruik word as vastrapplek wanneer die ruiter die rydier bestyg. Die stiebeuels verhoog in ’n groot mate die ruiter se vermoë om in die saal te bly en die rydier te beheer, en dit maak die dier nuttig op gebiede soos vervoer, kommunikasie en oorlogvoering.

## Geskiedenis
In die oudheid was die eerste steunstukke vir voete (wat teen die 2de eeu&nbsp;v.C. hulle verskyning in Indië gemaak het) ’n buikriem of gewone toulusse. Later is ’n enkele stiebeuel gebruik om die rydier te bestyg; dubbele stiebeuels het ontstaan nadat saalbokke uitgevind is. In China het die stiebeuel in die eerste paar eeue&nbsp;n.C. begin verskyn en dit is dalk daarna deur die nomadiese volke van Sentraal-Eurasië weswaarts versprei. 

Die Chinese Jin-dinastie kry die eer vir die eerste gebruik van dubbele stiebeuels, wat in die Middeleeue na Europa versprei het. Sommige geleerdes meen die stiebeuel was een van die basiese stukke gereedskap wat gebruik is om die beskawing te skep en te versprei, en moontlik net so belangrik soos die wiel of drukpers.

## Verwysings
## Skakels
Isaac Herzog

duimnael|regs|180px|Isaac Herzog (2024)
**Isaac Herzog** (Hebreeus: יצחק הערצאג) (gebore op 22 September 1960 in Tel Aviv) dien vanaf 7 Julie 2021 as die president van Israel, die opvolger van Reuven Rivlin. Hy is 'n lid van die Arbeidsparty (HaAvoda) en was voorheen 'n kabinetsminister en advokaat.

Hy het in die regte studeer aan die Universiteit van Tel Aviv en is die voormalige president Chaim Herzog se seun.

## Bronne 
*  Isaac Herzog, Knesset-webwerf
Ixia abbreviata

***Ixia abbreviata*** is 'n meerjarige blomplant en geofiet wat tot die genus *Ixia* behoort en is deel van die fynbos en renosterveld. Die spesie is endemies aan die Wes-Kaap en kom van Citrusdal en Piketberg tot by Malmesbury, Paarl en Tulbagh voor. Daar is tussen nege en twaalf subpopulasies wat erg gefragmenteer is, die gevolg van graan produksie en stedelike ontwikkeling. Die proses gaan aan, die bedreiging bestaan steeds. Die grootste sub populasie is by die Elandskloofberg, noord van Wellington. Die ander subpopulasies bestaan uit minder as 200 plante per groep.

## Bronnelys 
* REDLIST Sanbi
* Plants of the World Online
Ixia acaulis

***Ixia acaulis*** is 'n meerjarige blomplant en geofiet wat tot die genus *Ixia* behoort en is deel van die vygieveld. Die spesie is endemies aan die Wes-Kaap en kom op die Knersvlakte voor. Die plant het 'n voorkomsgebied van 35&nbsp;km² en op al drie die eiendomme waar dit voorkom word daar prospekteer werk gedoen vir kalksteen en ontginning daarvan.

## Bronnelys 
* REDLIST Sanbi
* Plants of the World Online
Ixia alata

***Ixia alata*** is 'n meerjarige blomplant en geofiet wat tot die genus *Ixia* behoort en deel is van die renosterveld. Die spesie is endemies aan die Noord-Kaap en kom op die Roggeveld-eskarp voor, suid van Calvinia. Die plant word bedreig deur gewasverbouing en die moontlike bou van 'n dam.

## Bronnelys 
* REDLIST Sanbi
* Plants of the World Online
Ixia alticola

***Ixia alticola*** is 'n meerjarige blomplant en geofiet wat tot die genus *Ixia* behoort en deel is van die fynbos. Die spesie is endemies aan die Wes-Kaap en kom op die Sederberg, Sneeuberg en Middelberg voor. Hier is die plant goed beskerm en het geen bedreigings nie. Die plant word as seldsaam beskou.

## Bronnelys 
* REDLIST Sanbi
* Plants of the World Online
Salomoniese Dinastie

[thumb|220px|’n Eietydse skildery van Yekuno Amlak, [Lalibela.]]
Die **Salomoniese Dinastie** (Amharies: ሰሎሞናዊው ሥርወ መንግሥት, *Sälomonawīwi širiwä menigišiti*), ook bekend as die **Huis van Salomo**, was ’n dinastie van die Keiserryk van Ethiopië wat in die 13de eeu ontstaan het. Sy lede het beweer hulle is direkte afstammelinge van die Bybelse koning Salomo en die koningin van Skeba. Volgens tradisie het die koningin die lewe geskenk aan Menelik I ná die besoek aan Salomo in Jerusalem wat in die Bybel beskryf word. 

In 1270 is die Zagwe-dinastie van Ethiopië omvergewerp deur Yekuno Amlak, wat beweer het hy stam van Salomo af. Dit was die begin van die Salomoniese tydperk in Ethiopië. Die dinastie het regeer tot in 1974, toe dit in ’n staatsgreep omvergewerp en Haile Selassie afgesit is. Selassie was ’n Salomoniese prins deur sy ouma.

## Verwysings
## Skakels
Ixia atrandra

***Ixia atrandra*** is 'n meerjarige blomplant en geofiet wat tot die genus *Ixia* behoort en is deel van die renosterveld. Die spesie is endemies aan die Wes-Kaap en kom van Villiersdorp tot by Worcester voor. Die plant het 'n voorkomsgebied van 70&nbsp;km² en daar is net drie subpopulasies. Sewentig persent van die plant se habitat is verander as gevolg van gewasverbouing terwyl die bedreiging tans oorbeweiding en 'n gebrek aan brande is.

## Bronnelys 
* REDLIST Sanbi
* Plants of the World Online
Ixia aurea

***Ixia aurea*** is 'n meerjarige blomplant en geofiet wat tot die genus *Ixia* behoort en deel van die fynbos is. Die spesie is endemies aan die Wes-Kaap en kom van Piketberg tot by Citrusdal en Darling voor. Alhoewel die plant 'n voorkomsgebied van 2&nbsp;426&nbsp;km² het, is daar net drie gefragmenteerde subpopulasies oor. Gewasverbouing is die enkele grootste rede vir die verlies aan habitat.

Daar is 'n moontlikheid dat die spesie misgekyk is omrede dit baie soos die *Ixia maculata* en *Ixia dubia* spesies lyk.

## Bronnelys 
* REDLIST Sanbi
* Plants of the World Online
NG gemeente Pietersburg-Noord

Die **NG gemeente Pietersburg-Noord** is 'n gemeente van die Nederduitse Gereformeerde Kerk in die hoofstad van die provinsie Limpopo, Polokwane, wat voorheen as Pietersburg vekendgestaan het.

Pietersburg-Noord het op 18 November 1950 van die moedergemeente Pietersburg afgestig. Op 10 Februarie 1951 is ds. J.A.B. Grobbelaar as die eerste leraar van die gemeente georden. Aan die handeoplegging het deelgeneem di. A. W. Eckhard (konsulent) en J.F. Wohlitz (albei van Pietersburg), D.F. Marais van Laeveld, S.A. Grobler van Dendron, J.M. Louw van die Burger-sendingstasie, eerw. C.L. Brink van Bethesda en prof. dr. E.P. Groenewald, wat na aanleiding van Eseg. 33:7 die ordeningsrede uitgespreek het.

Aanvanklik het die gemeente in 'n saal aanbid terwyl hulle geld ingesamel het om hul eie kerkgebou op te rig.

## Enkele predikante 
* M. Jordaan, ? – 16 Februarie 2020 (verstryking van die kontrak vir ’n vastetermypos)

## Bron 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Ixia bellendenii

***Ixia bellendenii*** is 'n meerjarige blomplant en geofiet wat tot die genus *Ixia* behoort en deel van die fynbos is. Die spesie is endemies aan die Wes-Kaap en kom in die Riviersonderendberge by Jonaskop voor. Hier is die enigste populasie van die spesie, dit word egter nie bedreig nie. Die plant groei op die onderste en middel gedeeltes van die noordelike hange van die berg.

## Bronnelys 
* REDLIST Sanbi
* Plants of the World Online
NG gemeente Rensburg

duimnael|regs|Ds. J. Oglethorpe is op 14 Julie 1951 as Rensburg se eerste leraar bevestig.

Die **NG gemeente Rensburg** is 'n gemeente van die Nederduitse Gereformeerde Kerk in die gelyknamige woonbuurt by Heidelberg, Gauteng. Dit is deel van die Ring van Heidelberg, wat ressorteer onder die Hoëveldse Sinode.

Die gemeente was vroeër deel van die histories belangrike Heidelberg, Transvaal, en is op 16 Mei 1950 onder die naam Rensburgdorp daarvan afgestig. Die eerste leraar, ds. J. Oglethorpe, is drie weke ná die afstigting beroep en op 14 Julie deur ds. P.J. Viljoen van Heidelberg in sy amp bevestig. Die bruidskat van die moedergemeente het 'n sierlike kerksaal ingesluit, wat so gebou is dat dit moontlik later in 'n kerk verander kon word. 

Die ledetal van die gemeente was 'n jaar of wat ná die stigting 860, van wie die grootste deel arm mense was. Meestal was hulle bouers, padwerkers, mynwerkers en pensioentrekkers. Hier was ook twee groot industrieskole (nywerheidskole) waarheen veral seuns uit swak huislike omgewings en uit weeshuise gekom het. 

Die eerste Dankoffer van die gemeente het alreeds die mooi som van £1150 ingebring. Die kerkraad het besluit om 'n gemeenskapsaal op te rig. Dit sou die eerste van sy soort op die dorp wees. Daar is 'n begin gemaak met sendingwerk in die plaaslike township en alhoewel die aanvoorwerk nie baie bemoedigend was nie, is tog geglo dat die seën van die Here daarop sou rus. 

In 1970 het die belydende lidmate 602 getel, in 1990 was dit 959, maar teen 2020 het dit teruggesak tot 603.

## Bron 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Ixia bifolia

***Ixia bifolia*** is 'n meerjarige blomplant en geofiet wat tot die genus *Ixia* behoort en is deel van die fynbos. Die spesie is endemies aan die Wes-Kaap en kom by Caledon en Shaw se pas voor. Die voorkomsgebied is kleiner as 1&nbsp;km². Daar is slegs twee gefragmenteerde subpopulasies, ongeveer 15&nbsp;km van mekaar af. Die plant het 80% van sy habitat afgestaan aan gewasverbouing en die oorblywende plante word bedreig deur oorbeweiding, indringerplante en swak brand bestuur.

## Bronnelys 
* REDLIST Sanbi
* Plants of the World Online
Ixia brevituba

***Ixia brevituba*** is 'n meerjarige blomplant en geofiet wat tot die genus *Ixia* behoort en deel van die fynbos is. Die spesie is endemies aan die Noord-Kaap en kom op die Roggeveld-eskarp, suidwes van Middelpos, voor. Die plant het 'n voorkomsgebied van 136&nbsp;km², is stabiel en word as seldsaam beskou.

## Bronnelys 
* REDLIST Sanbi
* Plants of the World Online
NG gemeente Thabazimbi

duimnael|regs|Ds. H.G.L. Burger is in Oktober 1948 as die gemeente se tweede leraar bevestig.

Die **NG gemeente Thabazimbi** is 'n gemeente van die Nederduitse Gereformeerde Kerk in die Ring van Northam en die Noordelike Sinode. Volgens die NG Kerk se Jaarboek van 2021 was hier toe 1 132 belydende en 308 dooplidmate, vergeleke met 787 en 479 in 1990 se uitgawe.

Die gemeente Thabazimbi is op 9 Oktober 1943 van die gemeente Warmbad afgestig. Prop. J.P. Theron was toe reeds as hulpleraar van ds. De W. Lategan op Thabazimbi werksaam. Met die afstigting van die gemeente is prop. Theron as leraar beroep. Ds. H.G.L. Burger het ds. Theron in Oktober 1948 opgevolg. 

Met sy stigting het die gemeente oor twee sale beskik, een op die dorp en een in die noordelike gedeelte van die gemeente. Binne die eerste tien jaar is geld ingesamel om 'n kerkgebou op te rig.

## Bron 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Ixia campanulata

***Ixia campanulata*** is 'n meerjarige blomplant en geofiet wat tot die genus *Ixia* behoort en deel van die fynbos en renosterveld is. Die spesie is endemies aan die Wes-Kaap en kom in die Breederiviervallei tussen Tulbagh en Worcester voor. Die plant het 60% van sy habitat afgestaan aan gewasverbouing en daar is twee, moontlik drie, gefragmenteerde subpopulasies oor. Dit word bedreig deur oorbeweiding, indringerplante en swak brandbestuur.

## Bronnelys 
* REDLIST Sanbi
* Plants of the World Online
The Kiffness

**The Kiffness** (gebore **David Scott**) is 'n Suid-Afrikaanse musikant, vervaardiger en parodiekunstenaar. Hy is ook die stigter en voorsanger van die gelyknamige musiekgroep.

## Vroeë lewe en loopbaan 
Scott was in 2004 lid van die KwaZulu-Natal-jeugkoor. Hy gaan skool by Michaelhouse en studeer geneeskunde aan die Universiteit van die Witwatersrand. Hy staak sy studies aan die Universiteit van die Witwatersrand om musiek en filosofie aan Rhodes-universiteit te studeer terwyl hy as 'n platejoggie werk en in 'n jazz-groep speel. Hy dra gewoonlik tydens optredes 'n spesiaal gemaakte blommekostuum wat hy in Hoi An, Viëtnam van materiaal laat maak het wat hy en sy vrou uitgekies het omdat dit soos sy ouma se gordyne lyk.

Scott skep satiriese liedjies wat meestal oor Suid-Afrikaanse politiek handel. In 2017 reik hy 'n liedjie genaamd "White privilege" (Engels, "wit bevoorregting") uit in 'n poging om sosiale bewussyn onder wit Suid-Afrikaners aan te moedig.

In 2019 verbied Scott die Suid-Afrikaanse Uitsaaikorporasie (SAUK) daarvan om sy musiek uit te saai toe dit aan die lig kom dat die SAUK nie kunstenaars betaal nie. Scott het beweer dat die SAUK hom R60&nbsp;000 skuld. In daardieselfde jaar het hy 'n sololoopbaan begin volg. In 2020 het hy die volkslied van Suid-Afrika in 'n liedjie genaamd "Nkosazan' Dlamini Trafficker" (Engels, "Nkosazana Dlamini-handelaar") geparodieer in 'n kritiek op minister Nkosazana Dlamini-Zuma se verbod op die handel in sigarette in Suid-Afrika tydens die Covid-19-afsonderingstydperk. Die burgemeester van Ekurhuleni, Mzwandile Masina, het Scott vir sy gebruik van die volsklied gekritiseer en dit as rassisties bestempel. Scott en Masina het die kwessie later oor die telefoon bespreek en Scott het sy liedjie as satire verdedig.

Laat in 2020 werk hy saam met die Turkse musikant Bilal Göregen in hul skepping van 'n remix van Göregen se weergawe van "Ievan polkka" (Fins, "Ieva se polka") wat viraal op YouTube gegaan het. In 2021 skep hy 'n liedjie wat Miriam Makeba se "The click song" (Engels, "die kliekliedjie") parodieer om mense te help om die nuwe name van Port Elizabeth, King William's Town en Maclear uit te spreek nadat die Suid-Afrikaanse regering dit verander het.

## Verwysings
1999 Formule Een-seisoen

links|100px

[duimnael|200px|Verdedigende kampioen [Mika Häkkinen wen sy tweede en finale titel vir McLaren.]]
[duimnael|200px|[Eddie Irvine was tweede vir Ferrari.]]
[duimnael|200px|[Heinz-Harald Frentzen was derde vir Jordan.]]
Die **Formule Een-seisoen van 1999** het uit 16 Grands Prix-wedrenne bestaan.

## Kalender
Ixia capillaris

***Ixia capillaris*** is 'n meerjarige blomplant en geofiet wat tot die genus *Ixia* behoort en is deel van die fynbos en renosterveld. Die spesie is endemies aan die Wes-Kaap en kom van Piketberg en die Koue Bokkeveld tot by Botrivier en Riversdal voor. Die spesie het meer as 60% van sy habitat afgestaan aan gewasverbouing: wingerde, vrugteboorde en graan.

## Bronnelys 
* REDLIST Sanbi
* Plants of the World Online
Ixia cochlearis

***Ixia cochlearis*** is 'n meerjarige blomplant en geofiet wat tot die genus *Ixia* behoort en deel van die fynbos is. Die spesie is endemies aan die Wes-Kaap en kom naby Stellenbosch in die Jonkershoekvallei voor. Dit is egter laas in 1946 gesien en 'n deeglike ondersoek in die gebied (nou plantasies) het niks opgelewer nie. Dit kan uitgestorwe wees.

## Bronnelys 
* REDLIST Sanbi
* Plants of the World Online
Ixia confusa

***Ixia confusa*** is 'n meerjarige blomplant en geofiet wat tot die genus *Ixia* behoort, en is 'n komponent van die vygieveld-bioom. Die spesie is endemies aan die Wes-Kaap en kom in die Riviersonderendberge, Langeberg, Groot-Swartberge en Outenikwaberge en suidwaarts oor die Overberg tot aan die suid-Kaapse kus voor.

## Bronnelys 
* REDLIST Sanbi
* Plants of the World Online

## Eksterne skakels
NG gemeente Upington-Noord

Die **NG gemeente Upington-Noord** is 'n gemeente van die Nederduitse Gereformeerde Kerk op die Noord-Kaapse dorp Upington en in die Sinode van Noord-Kaapland.

Upington-Noord het sy beslag gekry op 15 Maart 1957 tydens ’n kerkraadsvergadering van die moedergemeente toe voorgestel is dat dit tyd is vir ’n gemeente om af te stig. As bruidskat het die gemeente £4,250 sowel as die pastorie in Malherbestraat met aangrensende stuk grond (waar die kerk en saal later opgerig sou word) ontvang. Upington-Noord is op 13 Junie 1957 gestig met 644 belydende lidmate en 307 dooplidmate. Die eerste predikant was ds. Abraham Theron, wat op 12 Oktober 1957 hier bevestig is nadat hy voorheen Randse Sekretaris van die Christelike Polisie-en-Gevangenisdiensvereniging was.

## Bron 
* Webtuiste van die Sinode van Noord-Kaapland
Jetbarak

**Jetbarak** (Ge'ez: ይትባረክ) was die keiser van Ethiopië en ’n lid van die Zagwe-dinastie. Volgens die Ethiopiese historikus Taddesse Tamrat was hy die seun van Gebre Mesqel Lalibela.

## Geskiedenis
Volgens tradisie het Jetbarak die troon bestyg nadat sy pa, koning Lalibela, die troon weggeneem het van sy eerste keuse as opvolger, Jetbarak se neef Na'akueto La'ab. Tamrat meen dié tradisie is geskoei op ’n amptelike weergawe van gebeure en teoretiseer dat Na'akueto La'ab teen Jetbarak geveg het vir die troon. Ondanks aanvanklike sukses, het Jetbarak op die ou einde koning geword.

Tamrat stel ook voor Jetbarak was die man wat as **Za-Ilmaknoen** bekend was – dit was die koning van die Zagwe-dinastie vir wie Jekoeno Amlak in die Slag van Ansata doodgemaak en opgevolg het. Volgens Tamrat word *Za-Ilmaknoen* vertaal as "die onbekende of verborge een", ’n term wat gebruik is om die nagedagtenis van die koning wat Jekoeno Amlak doodgemaak het, te besoedel.

## Verwysings
## Skakels
Buffelspoort

duimnael|regs|Buffelspoort waar die Buffelsrivier die poort in die suide verlaat
duimnael|regs|Berghange van die Klein-Swartberge by die noordelike ingang tot Buffelspoort
**Buffelspoort** in die Wes-Kaap is die mees westelike van vyf poorte waar rivierlope reg deur die Swartberge-reeks kerwe. Die ander is die Seweweekspoort, Die Poort, waar die Gamkarivier Die Hel oorsteek, Meiringspoort, en Snykloof in die verre ooste van die bergreeks. 

Die diep kloof is in die Klein-Swartberge, sowat 10&nbsp;km van die westelike limiet van die Swartberge-reeks geleë. Nadat dit die Floriskraaldam verlaat, loop die Buffelsrivier die Swartberge se voetheuwels, oftelwel Wit Nekke, binne voor dit Buffelspoort uit die noorde bereik. Die 9 km lange kloof verbind die noordelike voetheuwels van die Swartberg met die Klein-Karoo in die suide, waar die Buffelsrivier die poort verlaat. Stroomaf van hierdie punt staan die Buffels as die Grootrivier bekend.

Die plantegroei van hierdie afgeleë en ongerepte kloof bestaan oorwegend uit spesies van die dorre, vetplantryke Gamkaruigte-bioom, en sluit etlike lokaal-endemiese plante in, waaronder *Astroloba cremnophila*.

Die poort moet nie met dié van Buffelspoortdam, 'n onverwante en verafgeleë landvorm in die nabye van Marikana, Noord-Wes, verwar word nie.

## Verwysings
Ixia collina

***Ixia collina*** is 'n meerjarige blomplant en geofiet wat tot die genus *Ixia* behoort. Die spesie is endemies aan die Wes-Kaap en kom in die Breederiviervallei by Worcester voor. Dit het 'n voorkomsgebied van slegs 40&nbsp;km² en daar is drie subpopulasies. Twee van die subpopulasies word bedreig deur die aanlê van wingerde en die derde deur stedelike ontwikkeling net buite Worcester.

## Bronnelys 
* REDLIST Sanbi
* Plants of the World Online
Lalibela van Ethiopië

**Lalibela** (Ge'ez: ላሊበላ); troonnaam: **Gebre Meskel** (Ge'ez: ገብረ መስቀል, *gäbrä mäsqäl*; 1162-1221) was die keiser van Ethiopië en ’n lid van die Zagwe-dinastie. Hy het van 1181 tot met sy dood in 1221 regeer. Volgens die Ethiopiese historikus Taddesse Tamrat was hy die seun van Jan Sejoem en die broer van Kedoes Harbe. Hy is dalk die bekendste koning van die Zagwe-dinastie danksy die monolitiese kerke by Lalibela waarvoor hy die erkenning kry. Hy word as ’n heilige vereer deur die Ortodokse Tewahedo-kerke.

## Biografie
Lalibela is in 1162 in óf Adefa óf Roha gebore (laasgenoemde is later tot Lalibela hernoem ter ere van hom). Die naam "Lalibela" beteken "die bye erken sy soewereiniteit" in Oud-Agau, omdat ’n swerm bye hom glo ná sy geboorte omring het. Sy ma het dit aanvaar as teken van sy toekomstige heerskappy oor Ethiopië. Volgens tradisie het hy in bannelingskap gegaan weens die vyandigheid van sy oom Tatadim en sy broer koning Kedoes Harbe, en sy halfsuster het hom amper vergiftig. Tamrat vermoed hy het met geweld die troon bestyg, want hy het keiser geword terwyl sy broer nog gelewe het.

Lalibela het Jerusalem glo in ’n visioen gesien en toe probeer om ’n nuwe Jerusalem as sy hoofstad te bou ná die verowering van die ou Jerusalem deur Moslems in 1187. Baie plekke in die stad Lalibela het dus Bybelse name, insluitende die stad se rivier, die Jordaan (Amharies: ዮርዳኖስ ወንዝ, *Yordanos Wenz*). Die stad was die hoofstad van Ethiopië van die laat 12de tot in die 13de eeu.

Besonderhede oor die bou van die 11 monolitiese kerke in Lalibela het verlore gegaan. Die latere *Gadla Lalibela*, ’n hagiografie van die keiser, lui dat hy die kerke uit klip gekerf het met net die hulp van engele. 

Volgens ’n vertelling aan die Portugese ambassade in Ethiopië in 1520-'26 wat deur vader Francisco Álvares neergeskryf en in 1540 gepubliseer is, het dit 24 jaar geduur om die kerke te bou volgens priesters van Lalibela. Hulle het gesê koning Lalibela het opdrag vir die bouwerk gegee.

Volgens Tamrat is die troon vir ’n kort rukkie deur Na'akueto La'ab oorgeneem, voordat sy bewind deur Lalibela se seun, Jetbarak, kortgeknip is. 

Hoewel min inligting oor die ander Zagwe-konings bestaan, is heelwat oor Lalibela se bewind bekend benewens die *Gadla Lalibela*. Die patriarg van Alexandrië het sy hof omstreeks 1210 besoek en oor hom, Na'akueto La'ab en Jetbarak geskryf. Die Italiaanse geleerde Carlo Conti Rossini het verskeie grondtoekennings uit sy bewind geredigeer en gepubliseer.

## Verwysings
## Skakels
* J. Perruchon. ''Vie de Lalibala, roi d'éthiopie: texte éthiopien et traduction française*. Parys 1892. (Aanlyn op die Gallica-webtuiste by die *Bibliothèque nationale de France'')
Kedoes Harbe

**Kedoes Harbe** was *negus* (koning) van Ethiopië en ’n lid van die Zagwe-dinastie. Volgens die Ethiopiese historikus Taddesse Tamrat was hy die seun van Jan Sejoem, die broer van Tatadim. Volgens sommige bronne het hy van 1079 tot 1119 regeer. Huntingford sluit hom nie in op sy lys konings van die Zagwe-dinastie nie.

## Bewind
Volgens die akademikus Richard Pankhurst het Kedoes Harbe probeer om Egipte se houvas op die Ethiopiese Kerk te laat verslap deur die getal biskoppe in sy land tot sewe te vermeerder. Die kerkleier, Mikael I, het egter geweier en gesê dit kan net deur die patriarg van Alexandrië gedoen word. Die koning het toe briewe aan die patriarg en die Moslemse heerser van Egipte gestuur. Laasgenoemde was aanvanklik simpatiek teenoor die versoek, maar die kerkleier het gewaarsku dat hulle met soveel biskoppe hulle eie aartsbiskop kon aanstel en dan vryelik vyandelikheid teenoor hulle Moslemse bure kon ontwikkel. Toe die boodskappers met Kedoes Harbe se antwoord terugkeer, het ’n groot droogte en plaag glo die land getref.

## Verwysings
## Skakels
Ixia contorta

***Ixia contorta*** is 'n meerjarige blomplant en geofiet wat tot die genus *Ixia* behoort en deel van die fynbos is. Die spesie is endemies aan die Wes-Kaap en kom in die Sederberg tot by die Koue Bokkeveld en Touwsrivier voor. Die spesie word bedreig deur oorbeweiding en damkonstruksie in die Koue Bokkeveld.

## Bronnelys 
* REDLIST Sanbi
* Plants of the World Online
Jan Sejoem

**Jan Sejoem** was *negus* (koning) van Ethiopië en ’n lid van die Zagwe-dinastie. Volgens die Ethiopiese historikus Taddesse Tamrat was hy die seun van Mara Takla Haimanot, ’n jonger broer van koning Tatadim, en die vader van Jemrehana Krestos. Sy naam verskyn nie op die langer koningslyste nie.

## Verwysings
## Skakels
Tatadim

**Tatadim** was *negus* (koning) van Ethiopië en ’n lid van die Zagwe-dinastie.

## Bewind
Tatadim se naam verskyn tweede op die lang lyste van die Zagwe-konings. Volgens die Ethiopiese historikus Taddesse Tamrat was hy die oudste bekende seun van Mara Takla Haimanot.

Volgens die *Gadla Jemrehana Krestos* het Tatadim moeite gedoen om die troonopvolging vir sy seuns te verseker; hy het stappe gedoen teen sy broers Jan Sejoem en Germa Sejoem. Die Agau se erfeniswet het bepaal dat broers die regmatige opvolgers is, ’n probleem waarmee die Zagwe-konings te kampe gehad het.

## Verwysings
## Skakels
Ixia curta

***Ixia curta*** is 'n meerjarige blomplant en geofiet wat tot die genus *Ixia* behoort en deel van die fynbos  en renosterveld is. Die spesie is endemies aan die Wes-Kaap en kom van Darling tot by Malmesbury voor. Die spesie het 60% van sy habitat afgestaan aan gewasverbouing en daar is tussen sewe en nege gefragmenteerde subpopulasies oor wat bedreig word deur indringerplante en onvoldoende brandbestuur. Insekdoders en kunsmis, soos gebruik in die landerye, veroorsaak dat die bestuiwers ook afneem wat tot die voordeel van indringerplante is.

## Bronnelys 
* REDLIST Sanbi
* Plants of the World Online
Jemrehana Krestos

**Jemrehana Krestos** (wat "Abraham" genoem is deur die Portugese sendeling Francisco Álvares) was *negus* (koning) van Ethiopië en ’n lid van die Zagwe-dinastie.

## Bewind
Volgens die Ethiopiese historikus Taddesse Tamrat was hy die seun van Germa Sejoem, die broer van Tatadim. Die Italiaanse geleerde Carlo Conti Rossini het egter in 1902 ’n dokument gepubliseer waarvolgens Jemrehana Krestos die opvolger van Na'akueto La'ab was en self deur Jetbarak opgevolg is. 

Tamrat beskryf hom as die Ethiopiese koning wat die naaste aan ’n priester was en noem dat hy daarop aangedring het om die land volgens die Apostoliese kanons te regeer. Francisco Alvarez skryf dit was Jemrehana Krestos wat die tradisie begin het om mededingende erfgename van die troon by Amba Geshen te laat opsluit.

## Verwysings
## Skakels
Mara Takla Haimanot

**Mara Takla Haimanot** was keiser van Ethiopië en die stigter van die land se Zagwe-dinastie. Sommige koningslyste noem hom bloot **Mararah** en volgens ander was hy **Takla Haimanot**.

## Omstredenheid
Volgens een tradisie is Mara gebore in die provinsie Lasta, wat sy magsbasis was. Hy was oorspronklik ’n generaal van Dil Na'od, met wie se dogter Masoba Warq hy getrou het. Mara het eindelik sy skoonpa se bewind omvergewerp en die nuwe dinastie gestig. Volgens ’n ander tradisie is Dil Na'od deur Goedit omvergewerp en was Mara Takla Haimanot ’n neef van Goedit wat haar ná ’n paar ander lede van haar familie opgevolg het.

Daar is effens twyfel oor wanneer hy aan die bewind gekom het. Daar is twee tradisies oor hoe lank die Zagwe-dinastie regeer het; die algemeenste tradisie was dat hulle 333 jaar lank regeer het en volgens die ander tradisie is dit 133 jaar. Die Italiaanse geleerde Carlo Conti Rossini het die korter tydperk aanvaar en teruggewerk van die aanvaarde datum vir die einde van die Zagwe-dinastie, naamlik 1270. Hy beweer dus die dinastie het omstreeks 1137 ontstaan. Hy glo ’n brief wat die patriarg van Alexandrië, Johannes V, kort voor 1150 van ’n ongenoemde Ethiopiese monarg ontvang het waarin die patriarg om ’n nuwe biskop (*abuna*) gevra word omdat die destydse biskop te oud was, was van Mara Takla Haimanot wat wou gehad het die biskop moet vervang word omdat hy nie die nuwe dinastie wou bekragtig nie.

Sy koninkryk was veel kleiner as toe die latere Salomoniese Dinastie regeer het, en het dele van die Ethiopiese provinsies Lasta, Wag, Tigray en dalk Noord-Begemder ingesluit.

## Verwysings
## Skakels
NG gemeente Riviersonderend

[duimnael|regs|[Wynand Louw was die argitek van die kerkgebou, wat op 27 Oktober 1938, twee maande voor die gemeente se 16de verjaardag, in gebruik geneem is.]]

Die **NG gemeente Riviersonderend** is 'n gemeente van die Nederduitse Gereformeerde Kerk in die Ring van Caledon en in die Wes-Kaaplandse Sinode. In 2020 het die gemeente 59 dooplidmate en 379 belydende lidmate gehad.

## Stigting 
Riviersonderend is op 27 Desember 1922 van Caledon, Napier en Bredasdorp sonder 'n middelpunt afgestig. Dit was moontlik die eerste keer dat dit in die geskiedenis van die NG Kerk gebeur het, word in *Ons gemeentelike feesalbum* (1952) beweer. Die kerkraad het daarna besluit om die dorp aan te lê op 'n gedeelte van die plaas Tierhoek, wat vir die doel aangekoop is. Oor die naam wat die nuwe gemeente sou dra, was heelwat verskil van mening, totdat eindelik besluit is om die naam Riviersonderend te kies as die naam waarmee die hele omgewing bekend gestaan het. 

Reeds in die Dagregister van Jeronimus Croese (1669) word die naam gevind. Oor die oorsprong van die naam blyk daar verskillende menings te wees. Die een waaraan skrywer van die gemeente se bydrae in die feesalbum die meeste waarde geheg het, was die volgende: In Jan Hartogh se Joernaal (1707) word o.m. vermeld dat hulle kom by die Sonderendrivier, wat die Khoi-Khoin "Kanna kom Kanna" genoem het. 'n Taalkundige van naam was van mening dat Kanna 'n verskrywing vir Kamma is, wat 'n mens dikwels in riviername teëkom. "Kam" of "Kan" in die middel het die betekenis van "eindeloos" of "oorvloedig". Dan kry 'n mens die betekenis van "water eindeloos water" of "water oorvloedig water". 

## Vooruitgang 
Op 23 Februarie 1924 is die eerste leraar onder 'n eikeboom op Cuwerf bevestig, en het langer as 'n jaar op 'n boereplaas in daardie omgewing gewoon. Op 27 September 1924 is die groot en doelmatige kerksaal, waarin die gemeente 14 jaar lank aanbid het, ingewy. Op 6 November 1937 het die hoeksteenlegging van die sierlike kerkgebou plaasgevind, wat ingewy is op 27 Oktober 1938. Die gebou bevat 1085 sitplekke en is met insluiting van die koste van die orrel en omheining teen £14,200 voltooi. Die eerste leraarspaar van die gemeente is ds. en mev. J. G. Muller. Hulle het, na 'n aangename en geseënde bediening van 28 jaar in die gemeente, begin 1952 uit die diens getree. 

## Bron 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
NG gemeente Aan-die-Berg

Die **NG gemeente Aan-die-Berg** is ’n gemeente van die Nederduitse Gereformeerde Kerk in die Hoëveldse Sinode met sy middelpunt in die voorstad Northcliff. 

Aan-die-Berg het op 1 Julie 2018 ontstaan toe die gemeentes Linden en Aasvoëlkop saamgesmelt het, veral weens die afname in eersgenoemde se lidmaattal. Die nuwe gemeente is gesetel in die ou Aasvoëlkop-kerkkomplek in Lawleylaan, Northcliff. 

Die NG gemeente Linden was ten tyde van die samesmelting amper 82 jaar oud aangesien dit op 8 Oktober 1936 van die NG gemeente Waterval afgestig het. Die NG gemeente Aasvoëlkop, ‘n dogtergemeente van Linden, het op 10 Junie 1959 tot stand gekom.

Met die jare is vier ander dogtergemeentes ook van Linden afgestig: 
# Ferndale (nou Randburg, 29 Mei 1944
# Fontainebleau, 24 Junie 1955
# Fairland, 24 Junie 1955
# Lindenpark, 14 Maart 1962

Drie jaar nadat Linden ophou bestaan het, het Lindenpark se kerkraad op 24 Mei 2021 besluit om die gemeente by Fontainebleau in te lyf. Die kerkgebou van Lindenpark sal verkoop word en woonstelle op die perseel gebou word. Dit sal beteken die enigste oorblywende Afrikaanse Susterkerk in die voorstad Linden, wat volgens die 2011-sensus 2 582 Afrikaanssprekende inwoners gehad het, is die Gereformeerde kerk Linden, wat in 1950 gestig is en in 2021 sowat 1 200 lidmate (oud en jonk) gehad het.

## Bron 
* Aan-die-Berg se webtuiste

## Verwysings